cyanic-selkie/wikianc huggingface dataset:
Tusenbeinkreps
Tusenbeinkreps (Sarsoctraca, Anostraca) er en gruppe av bladfotinger (på nivå av både underklasse og orden) og er små, stort sett planktoniske krepsdyr som hovedsakelig lever i ferskvann eller brakkvann. På engelsk kalles de «fairy shrimp». Tusenbeinkrepsene er vanligvis 6-25 mm lange, men opp til 17 cm er registrert. De fleste artene har 20 kroppsledd, med i alt 11 par nesten helt like, svært tynne bladformede ben (phyllopoder) som brukes både til å svømme med og til respirasjon som en slags gjeller. Kroppen mangler omsluttende skallpanser. Tusenbeinkreps har en todelt livssyklus, de klekkes om sommeren og lever om lag 1-2 måneder som larver, og deretter knapt like lenge som forplantningsdyktige krepsdyr. Arter i norske fjellvann har typisk 30-45 dager over hver av de to syklusene. Den vanligste artsgruppen er Artemia.
Tusenbeinkreps lever i små dammer og saltsjøer hvor eggene kan overleve lange tørkeperioder. Utbredelsen spenner over flere kontinenter, fra ørkener til Antarktis. De svømmer med ryggen ned, og filtrerer vannet eller skraper stein for å finne føde. De er en viktig matkilde for mange fisk og fugler (blant annet flamingo), og kan brukes som fiskefôr. Eggene kan klekkes i vann og larvene brukes da ofte som mat i akvarium.
Av gruppen er det observert fem ferskvannsarter i Skandivania. Tre av artene lever i elver og vann i Norge: Langhalet tusenbeinkreps (Branchinecta paludosa ) lever i Nord-Norge og i høyere strøk i Sør-Norge ned til 1100 moh. Korthalet tusenbeinkreps (Polyartemia forcipata) finnes i fjellvann i Nord-Trøndelag og Nord-Norge. Sørlig tusenbeinkreps (Tanymastix stagnalis) ble funnet i Norge etter 2010, og kun på få steder i fjellvann i Møre og Romsdal. Den blir 6-10 mm lang.
Taksonomi
Før ca. 2010-2013 var tusenbeinkreps (Anostraca) en av fire hovedgrupper av bladfotinger. Tidligere regnet man 8 familier med 300 arter. Etter en omfattende revisjon (2016) delt inn i to underklasser: «bladfotinger» (Phyllopoda) og «tusenbeinkreps» (Sarsostraca), hvor Anostraca tilhører sistnevnte. En omfattende systematikk ble revidert og presentert i World Register of Marine Species (WoRMS) i 2016.
Taksonomi før 2013
Nedenfor gjengis eldre taksonomi fra før 2013, med angivelse for enkelte grupper hvordan de ble behandlet etter den nye systematiseringen.
Kina under VM i friidrett 2015
Kina deltok som vertsnasjon under VM i friidrett 2015 (utendørs) fra 22. august til 30. august 2015 i Beijing i Kina.
Janneke van der Ros
Janneke van der Ros (født 1947 i Amsterdam) er en norsk statsviter og kjønnsforsker, opprinnelig fra Nederland. Hun var førsteamanuensis i statsvitenskap ved Høgskolen i Lillehammer og har vært seniorforsker ved Likestillingssenteret på Hamar. Hun kom til Norge i 1969 som følge av sitt ekteskap med en norsk mann. Hun var sentral i oppbyggingen av norsk kjønnsforskning fra etableringen av fagområdet i 1980-årene.
Juan de La Fuente Yepes
Juan de la Fuente Yepes (født i 1702 i Manila på De filippinske øyer, død 1757 i Binmaley) var en spansk katolsk biskop på De filippinske øyer.
Han tilhørte den spanske befolkningsgruppe i Manila, og ble valgt til biskop av Nueva Segovia den 8. april 1753. Valget ble bekreftet den 28. mai samme år. Han ble bispeviet i jesuittenes kirke i Manila den 24. august 1755 av biskop Manuel de Matos av Nueva Caceres. Han døde ikke lenge etter i Binmaley.
Episkopalgenealogi
Hans episkopalgenealogi er:
Asamia
Asamia er en slekt av biller som hører til familien praktbiller (Buprestidae).
Utseende
Middelsstore (ca. 25 millimeter), avlange, svært fargerike praktbiller. Billens grunnfarge er skinnende metallisk grønt, pronotum har en mørkt midtstripe, dekkvingene et rødlig tverrbånd og ellers tegninger i metallisk blått og purpur.
Utbredelse
Slekten er utbredt i Afrika.
Systematisk inndeling
Inndelingen følger
Niklas Andersson
Niklas Andersson (født 20. mai 1971 i Ytterby) er en svensk tidligere ishockeyspiller. Han spilte mellom 1991 og 2001 i NHL og både før det og etterpå en rekke år i Frölunda Indians i Elitserien. Niklas Andersson er far til ishockeyspilleren Lias Andersson.
Casino (andre betydninger)
Casino eller kasino kan vise til:
Harald Winter-Hjelm
Harald Prydz Winter-Hjelm (født 19. mars 1914 i Drøbak, død 15. desember 2003) var en norsk statstjenestemann. Han var direktør for Statens bygge- og eiendomsdirektorat fra 1972 til 1982.
Winter-Hjelm ble i 1937 cand. jur. Han arbeidet først ved politiet i Oslo og ble dommerfullmektig i 1939. Deretter begynte han i Finansdepartementet, der han var sekretær fra 1941 og ble byråsjef i 1946. Han gikk så over til Statens bygge- og eiendomsdirektorat. Winter-Hjelm var avdelingsdirektør før han ble direktoratets direktør i 1972.
Golta
Golta (også kalt Golten eller Goltøen) er ei øy i Øygarden kommune i Vestland. Golta er adskilt fra øya Sotra med en trang kanal kalt Goltastraumen. Over denne går Golta bru. Øya er nesten delt på midten av kanalen Vogga, og bebyggelsen er stort sett samlet rundt dette delingspunktet. Mens Vogga er beryktet for sine ville brottsjøer er det en lun vik på motsatt side mot Goltosen, og det også er bygget en molo i Goltasundet.
Fisket var rikt i vikene rundt Golta, og det kom stadig silde- og makrellstimer inn i de trange buktene som kunne stenges igjen med garn. Beboerne på øya var derfor velstående på 1700- og 1800-tallet. Fra slutten av 1800-tallet ble fisket organisert i et landnotlag, dette var i drift frem til rundt 1950.
NM i troppsgymnastikk 2010 (TeamGym)
NM i troppsgymnastikk 2010 i TeamGym for senior og junior ble arrangert 29. - 30. mai 2010, i Haugesund. Arrangør var Haugesund Turnforening.
Konkurranseformen TeamGym betyr at man konkurrerer sammenlagt i frittstående, tumbling og trampett, i motsetning til nasjonale klasser, der man konkurrerer i enkeltapparater.
Mesterskapet var andre kvalifiseringsrunde for EM i troppsgymnastikk 2010.
Oscar for beste lydmiks
Andy Nelson og Kevin O'Connell er de med flest nominasjoner i kategorien (fra 1969) med 21 nominasjoner hver. Nelson har vunnet to ganger.
Bob Beemer, Mark Berger, Scott Millan, Gary Rydstrom og Gary Summers har alle vunnet fire statuetter hver, noe som gjør dem til de med flest priser i denne kategorien.
Frem til 1968 og den 41. Oscar-utdelingen ble prisen delt ut til det representative lydstudioet, ikke enkeltpersoner. Metro-Goldwyn-Mayer studio sammen med Todd-AO vant begge fem statuetter, over henholdsvis 15 og syv nominasjoner, noe som gjorde studioene til de mestvinnende i denne perioden i kategorien. Columbia Studio hadde flest nominasjoner, med 17.
1970-årene
{{legend|#FAEB86|Gul utheving indikerer prisvinneren.}}
1980-årene
{{legend|#FAEB86|Gul utheving indikerer prisvinneren.}}
1990-årene
{{legend|#FAEB86|Gul utheving indikerer prisvinneren.}}
2000-årene
{{legend|#FAEB86|Gul utheving indikerer prisvinneren.}}
2010-årene
{{legend|#FAEB86|Gul utheving indikerer prisvinneren.}}
Ypomacena
Ypomacena er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Nokså små, kraftige, matt brunlige trebukker. Antennene er tynne og kortere enn kroppen. Pronotum er bredere enn langt, med rette sidekanter, betydelig smalere enn dekkvingene, som er noe rundede og hvelvede. Beina er korte og kraftige. <--
Levevis
-->
Systematisk inndeling
Slektsnavnet er et anagram for Apomecyna.
Anja Haas
Spesialdisiplinen hennes var utfor, der hun vant tre renn i verdenscupen. Hun feiret sin største triumf under verdensmesterskapet 1993 i japanske Morioka, der hun tok bronse i utfor. Hun ledet rennet, men måtte se seg slått av canadiske Kate Pace og norske Astrid Lødemel.
I 1996 la hun opp etter en skuffende sesongstart.
Krokvatn
Krokvatn (nordsamisk: Háškajávri) er en innsjø i Sør-Varanger kommune i Finnmark. Den ligger rundt tre kilometer nordvest for Gállotjávri i Gallokelvas nedbørfelt. Innsjøen har et areal på 1,79 km² og ligger 241 meter over havet. Den har utløp mot øst til en bekk som munner ut i Gearretjohka, som renner videre til Gállotjávri.
Martin Loïc Lotherington
Martin Loïc Lotherington (født 18. april 1972 i Paris, Frankrike) er en skuespiller kjent fra Brødrene Dal og mysteriet om Karl XIIs gamasjer, hvor han spilte Joste Dal, en av nevøene til Brødrene Dal.
Paradrycothaea
Utbredelse
Artene er utbredt i Mexico (Chiapas og Quintana Roo).
Aust-Agder tingrett
Aust-Agder tingrett var en førsteinstansdomstol under Agder lagdømme. Tingrettene i Holt, Nedenes og Sand ble innlemmet i Aust-Agder tingrett med virkning fra 1. september 2004.
Uføres Landsorganisasjon
Uføres Landsorganisasjon, ofte forkortet ULO, er en norsk, landsomfattende frivillig organisasjon for uføre. Orgianisasjonens formål er å kjempe for uføres rettigheter i samfunnet og retten til et verdig liv, både økonomisk og sosialt. ULO er en partipolitisk og livssyns-nøytral organisasjon. Organisasjonen ledes av Laila Sandbekk og hadde ca. 600 medlemmer i 2016.
Historie
Organisasjonen ble planlagt etter at mange mottakere av uførepensjon fikk pensjonen sin endret som følge av uførereformen. 26. desember 2014 startet arbeidet med å danne en organisasjon for uføre. Navnet Uføres Landsorganisasjon ble foreslått av Randi A. Pettersen og ble bestemt etter en avstemning. Selve stiftelsesmøtet for organisasjonen ble holdt i lukket form på internett 7. januar 2015, der Laila Sandbekk ble valgt som leder.
Sprint-NM på skøyter 1979
Norgesmestere ble Bjørg Eva Jensen, IF Fram for damene med 4 distanseseire og Frode Rønning, Leinstrand IL for herrene med 3 distanseseire.
Vilhelm Vett
Vilhelm Vett (1879–1962) var en dansk seiler som deltok i de olympiske leker 1924 i Paris og 1928 i Amsterdam.
Vett vant en olympisk sølvmedalje i seiling under sommer-OL 1924 i Paris. Han var med på den danske båten «Bonzo» som kom på andreplass i 6 meter-klassen bak norske båten «Elisabeth V». Mannskapet på «Bonzo» var: Knud Degn, Christian Nielsen og Vilhelm Vett. Seilasene ble gjennomført utenfor Le Havre i perioden 21. til 26. juli 1924.
Fire år senere, under sommer-OL 1928 i Amsterdam, var han med på den danske båten «Hi-Hi» som kom på andreplass i 6 meter-klassen bak norske båten «Norna». Mannskapet på «Hi-Hi» var: Vilhelm Vett, Nils Otto Møller, Aage Høy-Petersen, Peter Schlütter, Sven Linck. Seilasene ble gjennomført på Zuiderzee i perioden 2. til 9. august 1928.
Uglesvaler
Uglesvaler (Aegotheles) er små til mellomstore nattaktive fugler i uglesvalefamilien (Aegothelidae), som består av kun en slekt med ti arter (18 taxa). Familien inngår i ordenen nattravnfugler (Caprimulgiformes).
Beskrivelse
Uglesvaler måler typisk 18-30 cm og har et uglelignende uttrykk. Nebbet er imidlertid bredt og svakt og lemmene korte. Fjærdrakten varierer mellom ulike nyanser av grått eller olivengrønt. Artene har i hovedsak mørkere overside enn underside. Stjerten er relativt lang. Når fuglene sitter på en grein, sitter de oppreist som uglene (noe som forsterker det uglelignende uttrykk).
Inndeling
Inndelingen er i henhold til Handbook of the Birds of the World Alive.
A. affinis (ikke navngitt) ble tidligere regnet som en underart av A. bennettii (nettuglesvale), men er ifølge Handbook of the Birds of the World Alive oppgradert til en selvstendig art. Årsaken begrunnes med betydelig genetisk og morfologisk (spesielt størrelse) forskjell, samt forskjell i den geografiske utbredelsen. Kan hende må også underarten A. a. terborghi oppgraderes til selvstendig art, men foreløpig regnes den som en underart av A. affinis.
Robert Aschberg
Robert Aschberg (født 19. mars 1952 i Stockholm) er en svensk TV-journalist og programleder. Han er mest kjent for sin konfronterende intervjustil og avslørende journalistikk.
Han startet karrieren som journalist i avisa Expressen og begynte i TV3 da kanalen ble startet på slutten av 1980-årene. Han har mottatt flere priser for sitt arbeid mot nynazisme og avsløringer av mennesker som hevder å ha overnaturlige evner.
Aschberg var også å se på den norske utgaven av TV3 på begynnelsen av 1990-årene. Da var han programleder for bl.a Diskutabelt og I kveld med Robert Aschberg.
TV-program
Programleder
Trapesintegrasjon
Trapesintegrasjon er en metode i numerisk analyse til beregning av verdien til et bestemt integral av en funksjon. Det gjøres ved å erstatte flaten under kurven som funksjonen beskriver, med et trapes eller flere med samme bredde. Nøyaktigheten av beregningen øker med antall slike trapeser man gjør bruk av.
Bakgrunn
Vanligvis kan ikke et integral beregnes eksakt. Man er derfor ofte henvist til å bruke numeriske metoder og elektroniske regnemaskiner. Disse tar vanligvis utgangspunkt i Riemann-summen som definerer integralet. Det er også hensiktsmessig å beregne funksjonsverdiene i diskrete punkt xi  med konstant avstand h.
Da integrasjon av en funksjon y = f(x) som beskriver en kurve i xy-planet, gir arealet under kurven, kan dette deles opp i mindre deler som kan beregnes mer nøyaktig. Trapesintegrasjon er basert på å dele arealet opp i mindre trapeser. Deles hele integrasjonen opp i n slike interval, har man for integralet
hvor x0 = a og xn = b er henholdsvis nedre og øvre grense i integralet, mens h = (b - a)/n. Denne fremgangsmåten kan gjøres mer nøyaktig i form av Simpson-integrasjon eller Romberg-integrasjon.
Trapesapproksimasjonen
er arealet til trapeset og E er feilen i tilnærmelsen. Jo mindre avstanden b - a er, desto mindre blir E. En mer nøyaktig analyse viser at
hvor z ligger i intervallet mellom a og b. Den viser det opplagte resultat at består funksjonen av rette linjer, så er den andrederiverte f " = 0 og tilnærmelsen er eksakt. For en konkav funksjon er f " < 0 slik at E > 0 og den eksakte verdien er større enn hva trapesapproksimasjonen gir. Det motsatte er tilfelle for en konveks funksjon.
Generelt tilfelle
I det generelle tilfellet når intervallet b - a  er vilkårlig stort, kan man dele hele arealet under kurvet opp i mindre trapeser som er så små at man kan bruke trapesapproksimasjonen for hver av dem. Hvis man velger en oppdeling med n slike trapeser, hver med samme høyde h = (b - a)/n, er verdien av integralet tilnærmet lik
hvor nå unøyaktigheten er gitt ved
Den avtar derfor raskt ved økende antall n med trapesintervaller, det vil si desto mindre diskretiseringen h er. Hadde man i stedet valgt trapeser med forskjellige høyder, måtte man beregne mange flere funksjonsverdier i den tilsvarende summen. Også med like intervall vil en fordobling av deres antall medføre at halvparten av funksjonsverdiene forblir de samme. Det sparer også den tid som går med til en slik mer nøyaktig beregning.
Simpson-integrasjon
Da feilen ved trapesintegrasjon varierer med diskretiseringen som h 2, kan et mer presis resultat med nøyaktighet h 3 oppnås ved bruk av Richardson-ekstrapolasjon. Da T(h)  er resultatet av tilnærmelsen med n steg, vil en dobling av antall intervall gi resultatet T(h/2) i samme approksimasjon. Hvert punkt xk mellom a og b vil da gå over i punktet x2k, mens det nye punktet x2k+1 vil ligge mellom x2k og x2k+2 med x2n = b. Men dette kan nå gjøres enda mer nøyaktig ved bruk av kombinasjonen
hvor h1 = h/2  er den halverte intervallengden. Dette forbedrete resultatet for integralet går under navnet Simpson-integrasjon.
Da feilen i denne approksimasjonen viser seg å være
Let the River Run
«Let the River Run» er en sang skrevet og komponert av den amerikanske musikeren Carly Simon for dramakomedien Working Girl (1988).
Med «Let the River Run» ble Simon den første kvinnen i historien til å vinne en Grammy Award, en Golden Globe og Oscar for beste sang for en låt hun komponerte og skrev på egen hånd. Hun delte Golden Globe-prisen med sangen «Two Hearts» av Phil Collins og Lamont Dozier fra krimfilmen Buster. «Let the River Run» ble dessuten stemt fram av det amerikanske filminstituttet som filmhistoriens 91. beste filmlåt.
Simon har sagt at hun fikk inspirasjon til sangteksten fra manuset og diktene til Walt Whitman. Hun ønsket å skrive en hymne til New York med en moderne «jungelrytme», og utfordringen var å sidestille disse motsetningene på en overbevisende måte. Linjene «Silver Cities Rise» og «The New Jerusalem» har betydd mye for enkelte lyttere, selv om sangen ikke ble komponert med politiske eller religiøse motiver. Sangteksten inneholder allusjoner til William Blake og Englands historie.
Singelen ble en salgsuksess som nådde 49.-plass på Billboard Hot 100.
Jurassic World: Dinosaurleiren
Jurassic World: Dinosaurleiren er en amerikansk animert science fiction action-eventyr-streaming-TV-serie utviklet av Zack Stentz. En del av Jurassic Park-serien, og inneholder stemmene til Paul-Mikél Williams, Sean Giambrone, Kausar Mohammed, Jenna Ortega, Ryan Potter og Raini Rodriguez som en gruppe tenåringscampere som blir strandet på Isla Nublar etter at flere dinosaurer har stukket av fra habitatet deres. Jameela Jamil, Glen Powell, Stephanie Beatriz, Bradley Whitford, Angus Sampson, Greg Chun, Kirby Howell-Baptiste og Haley Joel Osment spiller også i tilbakevendende roller.
Serien debuterte på Netflix 18. september 2020. Den ble møtt med blandede til positive anmeldelser fra kritikere, som applauderte animasjonen og den mangfoldige stemmebesetningen, men kritiserte karakterdesignene og forfatterskapet. I 2021 ble en andre sesong utgitt 22. januar, en tredje sesong ble sendt 21. mai og en den 3. desember. Aaron Hammersley og Scott Kreamer fungerer begge som showrunners for serien, og produserer sammen Lane Lueras, Steven Spielberg, Colin Trevorrow og Frank Marshall. Ved 48. Annie Awards vant serien for enestående prestasjon for animerte effekter.
Mantah Corp. har blitt nevnt et par ganger i Jurassic World: Dinosaurleiren sesong 1, 2 og 3, mens de har vært med i seriens 4. sesong. Presidenten til Mantah Corp. er Daniel Kon faren til Kenji Kon. Medlemmene er Daniel Kon, Kash D. Langford, Dr. Mae Turner og Sammy Gutierrez. De er rivaler til Masrani Global Corporation.
Handling
Etter å ha vunnet i et videospill, får dinosaur-fanatikeren Darius Bowman muligheten til å besøke Camp Cretaceous, en eksklusiv eventyrlig dinosaur-leir som ligger på Isla Nublar.
Vel fremme møter Darius også fem andre tenåringer – Ben, Yaz, Brooklynn, Kenji og Sammy – som også ble valgt ut til en slik opplevelse. Men når dinosaurene bryter seg løs fra deres habitat, får leir-deltakerne store problemer når de forsøker å finne en vei ut, og komme seg vekk fra området i live.
Codex Basilensis
Det inneholder de fire evangeliene (bare deler av det). Det inneholder 318 bladene (23 x 16,5 cm). Teksten er skrevet i en kolonne per side, med 24 linjer per side.
Henrik Robert
Henrik Duntzfeldt Robert (født 20. mars 1887 i Hurum, død 2. september 1971 i Asker) var en norsk seiler som deltok i de olympiske leker 1924 i Paris og 1928 i Amsterdam.
Robert vant en olympisk sølvmedalje i seiling under sommer-OL 1924 i Paris. Han kom på andreplass i 12 fots jolle bak Léon Huybrechts fra Belgia
Fire år senere, under sommer-OL 1928 i Amsterdam, vant han en ny olympisk sølvmedalje i seiling i 12 fots jolle, vant gjorde Sven Thorell fra Sverige. Seilasene ble gjennomført på Zuiderzee i perioden 2. til 9. august 1928.
Nøkkeltall (ytelse)
Et nøkkeltall, også kalt nøkkelindikator, ytelsesindikator eller hovedindikator for ytelse, er en prestasjonsrelatert attributt som evaluerer suksessen til en aktivitet, og som kan sammenlignes med en referanse eller forventning. De kan brukes for å vurdere suksessen til en organisasjon eller bestemte aktiviteter som prosjekter, programmer, produkter og andre tiltak.
Ofte er suksess definert som gjentatt periodisk oppnåelse av en viss grad av operative resultater (for eksepel null feil, 10/10 i kundetilfredshet), mens noen ganger er suksess definert som å gjøre fremgang mot strategiske mål. Valg av nøkkeltall må følgelig bygge på en god forståelse av hva som er viktig for organisasjonen. Hva som anses som viktig avhenger ofte av avdelingen som måler ytelsen, for eksempel kan nyttige nøkkeltall være forskjellige for finans og salg.
Siden det er et behov for å forstå hva som er viktig finnes det ulike teknikker for å vurdere virksomhetens nåværende tilstand og dens hovedaktiviteter for å bistå i å velge indikatorer. Slike vurderinger fører ofte til identifisering av potensielle forbedringer, og nøkkeltall er derfor ofte forbundet med initiativer for ytelsesforbedring. En veldig vanlig måte å velge nøkkeltall på er å bruke et ledelsesrammeverk, som for eksempel balansert målstyring.
Problemer
I praksis kan overvåking av nøkkelindikatorer vise seg å være dyrt eller vanskelig for organisasjoner. Noen indikatorer som personalmoral kan være umulige å tallfeste. Som sådan kan tvilsomme nøkkeltal tas i bruk som kan brukes som en grov guide i stedet for en presis målestokk.
Viktige resultatindikatorer kan også føre til perverse insentiver og utilsiktede konsekvenser som et resultat av at ansatte jobber med ting som påvirker de spesifikke målingene på bekostning av den faktiske kvaliteten eller verdien av arbeidet sitt.
Everybody (sang)
«Everybody» (norsk oversettelse: alle sammen) er en estisk popsang som vant Eurovision Song Contest 2001 for Estland. Sangen ble fremført av duoen Tanel Padar og Dave Benton, og i tillegg hadde de med seg hiphop-gruppen 2XL. Sangen er komponert av Ivar Must, mens Maian Kärmas har skrevet teksten. Sangen tok en overraskende seier i konkurransen, men fikk liten kommersiell suksess etter finalen. Den kom ikke inn på norske VG-lista, og dette var første gang på fem år at en Eurovision-vinner ikke nådde singellisten i Norge.
Eurovision Song Contest
Sangen var en av åtte som deltok i den estiske finalen i Tallinn 3. februar 2001, og en internasjonal ekspertjury kåret «Everybody» til vinner med 77 poeng. Sangen ble dermed Estlands bidrag til Eurovision Song Contest i København lørdag 12. mai samme år.
I den internasjonale finalen var «Everybody» det 20. bidraget på scenen av 23 deltakere. I avstemningen tok sangen en overraskende ledelse med Danmark, Frankrike og Hellas like bak. Sangen fikk hele ni 12-poengere og vant til slutt med 198 poeng. Norske tv-seere ga 10 poeng til sangen. Dette var Estlands første, og per 2017 eneste, seier i Eurovision Song Contest. Det var også første gang at et land fra den tidligere østblokken vant konkurransen. Det var også første gang en farget artist vant konkurransen; Dave Benton er opprinnelig fra Aruba.
Etter Eurovision
Den uventede seieren skapte naturligvis mye glede og jubel i Estland, men ellers i Europa ble sangen fort glemt. Den ble ingen stor kommersiell suksess og tok seg bare inn på singellistene i et par land. I Norge kom den ikke inn på VG-lista. I stedet var det tredjeplassen, Hellas med Antique og «(I Would) Die for You», som ble den store hiten i Europa dette året. I Norge lå det greske bidraget på VG-lista i fire uker.
Potuer
Potuer (Nyctibius) er slekt med mellomstore til halvstore nattaktive fugler i potufamilien (Nyctibiidae), som består av kun en slekt med sju arter (15 taxa). Familien inngår i ordenen nattravnfugler (Caprimulgiformes).
Beskrivelse
Potuer måler typisk 21-58 cm og har liten kropp med store hoder og store øyne, lange vinger og lang stjert, og svært korte lemmer. Fjærdrakten er hovedsakelig mosegrønn og grå i ulike nyanser. Ofte med lyse, nærmeste hvite eller gråhvite innslag (av og til som spetter) på vingene og mot haleroten på undersiden. Noen arter er nesten like mørke på undersiden som oversiden, mens andre er lyse eller lysere.
Artene er nattaktive insektetere og fanger flygende insekter, gjennom å slippe seg ut fra greinene på trærne. Om dagen sitter fuglene på horisontale greiner opp i trærne og hviler, i oppreist stilling som ugler.
Inndeling
Inndelingen er i henhold til Handbook of the Birds of the World Alive.
Ringsaker prestegjeld
Historikk
Hringisakr sókn (norrønt) har sin opprinnelse fra kristningen av landet. I middelalderen hadde Ringsaker en rekke kirker, Hringisakr Olafskirkja, Bergs kirkja í Svaðabú, Reyri kirkja, Am kirkja í Svaðabú, Geylastaða kirkja í Svaðabú og Skriðishóls kirkja, hvorav alle utenom den første ble lagt ned innen 1600-tallet. Svadabu (norrønt: Svaðabú) var betegnelsen på den sørlige delen av Ringsaker sogn.
Prestegjeldet
Ringsaker prestegjeld dannet grunnlaget for Ringsaker formannskapsdistrikt opprettet i 1837.
Ved kgl. res. 8.1.1925 med virkning fra 1.1. 1925 ble Ringsaker prestegjeld delt i tre: Ringsaker, Veldre og Brøttum, hvert svarende til soknet med samme navn.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Ringsaker prestegjeld og dets sogn er nå en del av Ringsaker kirkelige fellesråd underlagt Hamar domprosti.
Singapores Grand Prix 2012
Singapores Grand Prix 2012 (offisielt navn: 2012 Formula 1 SingTel Singapore Grand Prix) var et Formel 1-løp som ble arrangert på Marina Bay Street Circuit i Singapore 23. september 2012. Det var det fjortende løpet i Formel 1-sesongen 2012, og femte gang Singapores Grand Prix ble arrangert i Formel 1-sammenheng.
Løpet
Noter til tabellene:
Stillingen i mesterskapene etter løpet
Førermesterskapet
Konstruktørmesterskapet
Jakttid
Jakttid er den tiden på året når jakt på en viss dyreart er lovlig. Jakttiden bestemmes vanligvis av myndighetene og med formål om å legge til rette for bærekraftig fortplantning og beskatning. Jakttiden for ulike arter kan ofte variere mellom ulike deler i et land. Jakt på en art utenfor sesongen kan regnes som jaktlovbrudd med mindre det er gitt dispensasjon.
Norge
Jaktbare arter har ulike jakttider i Norge. Tidsrommene reguleres i forskrift om jakt- og fangsttider og myndighet i forbindelse med forskriften er delegert til fylkesmannen, kommunen og villreinnemnda.
Dvergtapir
Dvergtapir (Tapirus kabomani) er en tapirart som første gang ble påvist av forskere i 2013. Tapirer er hovdyr og denne arten lever i delstatene Amazonas, Rondônia og Mato Grosso i Brasil og i departementet Amazonas sør i Colombia. Den trives på våtmark og i regnskog og er minst blant tapirene.
Beskrivelse
Dvergtapiren skiller seg fra de andre tapirene gjennom en rekke anatomiske forskjeller. Arten er dessuten fysisk mindre enn de andre tapirartene. Kroppslengden utgjør cirka 130 cm, skulderhøyden cirka 90 cm, og vekten ligger på omkring 110 kg. Behåringen er mørk, fra mørk grå til mørk brun. Den har en kortvokst, men definert man som vokser på en sagittalkam som begynner på hodet og ender ved skuldrene. Kammen er imidlertid mindre definert enn hos amazonastapiren (T. terrestris)
Arten er basal i den linja som fører fram til amazonastapir (T. terrestris) og andestapir (T. pinchaque).
Økologi
Lite er kjent om artens økologi, annet enn at forskere har funnet spor av løv og frø fra ulike palmer (Atalea maripa, Orbignya phalerata, og Astrocaryum aculeatum) i avføringen. Som de andre tapirene er den natt- og skumringsaktiv og godt tilpasset et liv med nærhet til vann. Alle tapirer er gode svømmere som lett krysser over hurtigflytende elver og vann.
Arten jaktes jevnlig av det lokale karitianafolket, som kaller den liten svart tapir. Den antas å være relativt vanlig i det området den lever.
Slektstre
Slektstreet nedenfor er i henhold til Cozzuol m. fl. (2013).
Annet
Tapirus kabomani mangler fortsatt internasjonal anerkjennelse som en selvstendig art og er ennå ikke oppført i Catalogue of Life. Den står heller ikke oppført på IUCNs rødliste. Navnet «dvergtapir» er ikke offisielt i Norge, men kun ett av flere tenkelige navnealternativer. To andre er «liten svart tapir» og «kabomanitapir».
Hans Otto Erdmann
Hans Otto Erdmann (født 18. desember 1896 i Insterburg i Østpreussen, død 4. september 1944) var en tysk militæroffiser og medlem av tysk motstandsbevegelse under andre verdenskrig. Han ble henrettet av Nazi-regimet for sin deltakelse i 20. juli-attentatet.
Biografi
Erdmann ble født i Insterburg i daværende Østpreussen. Under første verdenskrig tjenstgjorde Erdmann som offiser i den tyske hæren og arbeidet senere som postbetjent. I 1935 meldte han seg til Wehrmacht og ble utplassert ved Generalkommandoen i Königsberg i 1944 med rang som oberstløytnant.
I juni 1944 informerte Claus von Stauffenberg Erdmann om det planlagte attentatet på Hitler. I Operasjon Valkyrie var det planlagt at Erdmann skulle organisere okkupasjonen av offentlige bygninger og radiostasjoner i Øst-Preussen.
Etter at 20. juli-attentatet hadde mislyktes ble Erdmann arrestert 17. august 1944 og ble dømt til døden av Volksgerichtshof ledet av Günther Nebelung) den 4. september 1944 sammen med Kurt Hahn, Gerhard Knaak, Heinrich Graf von Lehndorff-Steinort og Max Ulrich von Drechsel. Alle ble hengt på samme dag i Plötzensee fengsel i Berlin.
Alexander Cadogan
Familie
Cadogan var den åttende sønn og yngste barnet av George Cadogan, 5. jarl av Cadogan, og hans første kone Lady Beatrix Jane Craven.
Han giftet seg med Lady Theodosia Louisa, datter av Archibald Acheson, 4. jarl av Gosford, i 1912. Ekteparet fikk en sønn og tre døtre sammen.
Karriere
Cadogan ble utdannet ved Eton College og deretter ved Balliol College i Oxford.
Han tjenestegjorde i utenrikstjenesten fra 1908 til 1950. Hans første postering var i Konstantinopel. Hans neste var i Wien, og under første verdenskrig tjenestegjorde han i Foreign Office i London.
Etter krigens slutt var han med på Fredskonferansen i Versailles. I 1923 ble han sjef for Folkeforbundet-desken i utenriksministeriet, og var ganske optimistisk til hva Folkeforbundet ville kunne utrette. Han var mindre sikker på om nedrustningskonferansen i Genève ville lykkes, ettersom det var for lite tillit partene imellom. På denne tiden ble det etablert et godt og tillitsfullt forhold mellom Cadogan og hans kollega og overordnede Anthony Eden.
I 1933 var Adolf Hitler trådt inn på arenaen, og det var opplagt for Cadogan at det ikke ville bli noen gjensidig nedrustning. Han gikk da med på en postering til den britiske legasjon i Peking. Familien ankom der i 1934, etter at den kinesiske regjering hadde evakuert Peking på grunn av problemene med Japan. Han møtte Chiang Kai-shek og prøvde å forsikre ham om Storbritannias støtte. Til tross for at det ikke fantes noen allkinesisk regjering gjorde Cadogan sitt beste, men manglet ryggdekning hjemmefra. I 1935 ble atter hans anbefaling om britisk lån til den kinesiske regjering avslått,følte at det var lite han kunne utrette.
I 1936 var Anthony Eden nettopp blitt ny utenriksminister, og han tilbød Cadogan posten som joint Deputy Under-Secretary. Cadogan beklaget at han dermed måtte forlate Kina svært brått, men han takket ja og dro tilbake til London. Ting var blitt verre mens han hadde vært utpostert i Kina. Italia hadde angrepet Abyssinia, og Tyskland var gått inn i Rhinlandet. Cadogan anbefalte en revisjon av de mer hevngjerrige sider av Versaillesfreden, men ble ikke hørt verken av Sir Robert Vansittart eller av Eden. De mente at om man modifiserte Versailles-traktaten ville dette oppmuntre Tyskland. Cadogans etterlatte papirer viser at han mente at Storbritannia egentlig manglet en Tysklandspolitikk, og at dette gjorde ting verre.
I 1938 overtok Cadogan etter Sir Robert Vansittart som Permanent Under-Secretary i utenriksministeriet. Han representerte Storbritannia under Dumbarton Oaks-konferansen i 1944. Der ble han kjent med Edward Stettinius og Andrej Gromyko.
Cadogan var en av de sentrale skikkelsene i britisk politikk både før og under den andre verdenskrig. Som de aller fleste embetsmenn i Utenriksdepartementet ble han bittert kritisert for deres ettergivelsespolitikk mot Tyskland på 1930-tallet. På slutten av andre verdenskrig hadde Cadogan håpet på å bli utnevnt til ambassadør til Washington D.C. Men denne stillingen ble i stedet gitt til Clerk Kerr. Cadogan ble i stedet utnevnt til Storbritannias første ambassadør til FN.
Han var Storbritannias representant til FN fra 1946 til 1950. Han var medlem av Privy Council i 1946, og ble senere leder av BBCs styre (Board of Governors) fra 1952 til 1957.
Han døde i juli 1968, da han var 83 år gammel.
Ordener
Cadogan ble tildelt flere medaljer, blant annet Order of the Bath, The Most Distinguished Order of Saint Michael and Saint George og Order of Merit.
The Amazing Race 3
The Amazing Race 3 er den tredje sesongen av den amerikanske realityserien The Amazing Race. Denne sesongen fulgte 12 lag, med et pre-eksisterende forhold, i et kappløp rundt i verden. Det ble dermed den første sesongen som hadde 12 lag.
Vennene Flo Pesenti & Zach Behr vant denne sesongen av The Amazing Race, og Flo ble dermed den første kvinnelige deltakeren til å vinne i racets historie.
Produksjon
The Amazing Race 3 strakk seg 66 000 km gjennom tretten land (en rekord som senere ble matchet av sesong 10) på fire kontinenter i løpet av 29 dager. Innspillingen foregikk i perioden 9. august til 7. september 2002. Mexico, Storbritannia, Portugal, Spania, Marokko, Tyskland, Østerrike, Sveits, Malaysia, Singapore og Vietnam ble alle besøkt for første gang. Spania ble ikke vist med oppgaver i denne sesongen, men ble senere besøkt i sesong 10.
I den tredje etappen, vant Dennis & Andrew Snarveiledetråden, men ble eliminert i samme etappe. Dette var første gangen i The Amazing Race at dette skjedde. Samme situasjon dukket opp igjen i den tiende etappen av The Amazing Race 20.
I den fjerde etappen, sjekket Heather & Eve inn til Pit-Stop i Portugal som første lag, men de hadde mistolket ledetråden som fortalte dem til å gå til Pit-Stop, istedenfor å ta taxi til Pit-Stop. De gikk resten av veien, men fikk sju minutters tidsstraff for den fordelen de fikk (det andre laget sjekket inn til Pit-Stop sju minutter etter), i tillegg til ytterligere 30 minutter. Siden alle lagene sjekket inn til Pit-Stop mindre enn 37 minutter etter at de sjekket inn, ble Heather & Eve det første laget i The Amazing Race til å komme først til et Pit-Stop, men likevel bli eliminert.
I den femte etappen, måtte lagene kjøre fra Portugal til Algeciras i Spania. Underveis, klarte fire av åtte lag å fylle feil drivstoff, da de fylte blyfri bensin istedenfor diesel, og førte til at bilene stoppet opp. De fire lagene hådterte situasjonen på forskjellige måter: Teri & Ian kom seg raskt tilbake i kappløpet, da Ian fikk låne en hevertslange fra en bensinstasjon, drenerte tanken og fylte diesel i tanken; Flo & Zach fant et åpent verksted midt på natten som fikset problemet; Aaron & Arianne ringte etter en bergingsbil og ble tatt med til et annet verksted etter en svært lang forsinkelse; Michael & Kathy fikk bilen brakt tilbake til et verksted, lot den stå der over natten, og ble det siste laget til å komme i gang igjen med en reparert bil (som bidro til deres eliminering).
I den sjette etappen, ble Andre & Damon offisielt anholdt, da taxien deres tok dem langt utenfor allfarvei i Marokko og ble stanset av en lokal politimann som ønsket å se passene deres. Andre & Damon nektet, og seriens sikkerhetsteam måtte komme og hjelpe dem ut av situasjonen.
Under etappene i Vietnam, ble rutemarkørene farget gule og hvite, istedenfor rød og gul, for å unngå å bli forvekslet med flagget til den tidligere staten Sør-Vietnam.
Troms Skogselskap
Troms skogselskap  er en ideell organisasjon som har til formål å fremme forståelse for skogens mangesidige betyding og å arbeide for et godt skogbruk. Laget er tilknytta Det norske skogselskap.
Mesocupes
Mesocupes er en utødd slekt av primitive, vedspisende biller.
The Amazing Race 3
Casting
Antall lag i denne sesongen ble økt fra 11 til 12 lag, og inkluderte et lag med fotballmødre, et lag med tvillinger og et lag med far og sønn. Far og sønn-laget skapte overskrifter før sesongen begynte, grunnet bakgrunnshistorien. Faren var en konservativ sørstatsbaptist, mens sønnen var åpen homofil som drev med cheerleading. I tillegg deltok en veteran som deltok i Vietnamkrigen.
Troms Skogselskap
Troms skogselskap produserer skogplanter i Bardufoss planteskole, de utarbeider skogbruksplaner for å hjelpe skogeiere med eiendomsforvaltning, og de driver informasjonsarbeid om skog og skogbruk.
Mesocupes
Utseende
Små til middelsstore (4-8 millimeter), avlange biller.
The Amazing Race 3
Casting
Teri & Ian og John Vito & Jill deltok igjen i den første All-Stars-sesongen, der lag fra den første seongen til den tiende sesongen deltok for andre gang.
Mesocupes
Historie
Slekten er kjent fra jura og kritt, mellom 165-125 millioner år før nåtid. De er kjent fra lokaliteter i Russland, Kina og Spania.
The Amazing Race 3
Resultat
Følgende lag deltok i kappløpet, med deres relasjon på det tidspunktet innspillingen foregikk.
Etappe 1 (USA → Mexico)
Tilleggsoppgaver:
Etappe 2 (Mexico)
I denne etappens Snarvei, dro et lag til Nasjonale Antropologimuseum i Mexico by, og måtte finne en gruppe som het Voladores. Lagmedlemmene måtte klatre opp en 30-meters høy stolpe, og svinge seg rundt den helt ned til bunnen. I denne etappens veivalg, måtte lagene velge mellom Man Power (Egne krefter) eller Horse Power (Hestekrefter). I Man Power, måtte lagene lete i en liten område med kajakk etter neste ledetråd. I Horse Power, måtte lagene lete i et stort område med vannjet etter neste ledetråd. I denne etappens veisperring, måtte et lagmedlem ta på seg svømmebriller og hoppe uti en lagune og svømme med delfiner mens de letet etter neste ledetråd på bunnen.
Etappe 3 (Mexico → Storbritannia)
I denne etappens Veivalg, måtte lagene velge mellom Punt (Elvebåt) eller Bike (Sykkel). I Punt, måtte lagene ro en tradisjonell engelsk elvebåt 1,6 km, ved hjelp av en påle, ned elven Cam. I Bike, måtte lagene sykle på en tandemsykkel gjennom en 10 km merket løype gjennom Cambridge til samme bro som i den andre Veivalgsoppgaven. I denne etappens Snarvei, dro et lag til Duxford Imperial War Museum. Der måtte de manøvrere en stridsvogn gjennom en løype. Første laget som klarte løypen på under 90 sekunder, vant snarveien. I denne etappens Veisperring, måtte et lagmedlem konkurrere i tre Highland Games-øvelser. I Caber Toss måtte de kaste en stolpe innenfor to fastlagte linjer. I Hammer Trow måtte de kaste en slegge innenfor et område som er merket på bakken. I Shot Put måtte de kaste en tung stein fram til mållinjen. Når steinen nådde mållinjen, kunne de hente neste ledetråd.
Etappe 4 (Storbritannia → Portugal)
I denne etappens Snarvei, måtte lagene pusle sammen et puslespill for å vinne snarveien. I denne etappens Veivalg, måtte lagene velge mellom Old School (Gamlemåten) eller New School (Den moderne måten). I Old School, måtte lagene laste et fat av portvin med vekt på rundt 41 kg om bord i en portugisisk båt, og hjelpe til med å ro båten over til Porto. De måtte da levere den til restauranten O Muro. I New School, måtte lagene laste kasser med portvin på en av flere merkede biler og kjøre dem til tre restauranter: Chez Lapin, Retiro dos Carvalhos og Café Majestic i Porto. I begge veivalgsoppgavene måtte lagene få signaturer som bevis på at de hadde levert dem riktig. I denne etappens Veisperring, måtte et lagmedlem redde et straffespark fra en tenåringsspiller. Når dommeren godkjente redningen, fikk de neste ledetråd.
Tilleggsoppgave:
Etappe 5 (Portugal → Spania → Marokko)
I denne etappens Veivalg, måtte lagene velge mellom Ropes (Tau) eller Slopes (Gå). I Ropes, måtte lagene ta charterbuss til Urse-klippene og rappellere 91 meter til bukten nedenfor. I Slopes, måtte lagene gå ned en sti til bukten nedenfor. I denne etappens Veisperring, måtte et lagmedlem finne Dar Dbagh Chouara garveri og lete gjennom 25 illeluktende fargekar etter neste ledetråd.
Etappe 6 (Marokko)
Tilleggsoppgave:
Etappe 7 (Marokko → Tyskland → Østerrike → Tyskland)
I denne etappens Snarvei, måtte lagene finne en surfer som surfet i strykene av Eisbach. Når de fant han, måtte de fange oppmerksomheten hans og møte ham for å vinne Snarveien. I denne etappens Veivalg, måtte lagene velge mellom Sled (Aking) eller Skate (Skøyting). I Sled, måtte lagene ta en bobsleigh ned en olympisk bobsleighbane sammen med et lag av profesjonelle, med fart opp mot 65 km/t. I Skate, måtte lagene gjennomføre en skøytestaffett sammen med et par med profesjonelle skøytere. I denne etappens Veisperring, måtte et lagmedlem måtte ta en tur med en gondolbane halvveis opp, ta på seg sikkerhetsutstyr og rappellere 70 meter ned til bakken med sikkerthetsline for å hente neste ledetråd.
Tilleggsoppgave:
Tilleggsopplysning:
Etappe 8 (Tyskland → Sveits)
I denne etappens Veivalg måtte lagene velge mellom Count the Money (Telle) eller Run the Numbers (Løpe). I Count the Money, måtte lagene telle stor antall sveitsisk valuta som var i en bolle. I Run the Numbers, måtte lagene lete rundt i gatene i Zürich for å finne tre forskjellige tall: Tallet på hodet til metallstatuen i krysset mellom Sihlstrasse og Bahnhofstrasse, summen av tallene på nordsiden av klokketårnet på St. Peterskirken og antall trær i Lindenhof som var merket med rødt bånd. Begge veivalgsoppgavene gav samme nummer, som ble brukt som en kombinasjon for å åpne en safe som inneholdt neste ledetråd. I denne etappens Veisperring, måtte et lagmedlem følge opp den sveitsiske helten Wilhelm Tell prestasjon ved å bruke en armbrøst til å skyte et eple av hodet på en mannekengdukke.
Tilleggsoppgave:
Etappe 9 (Sveits)
I denne etappens Snarvei, måtte lagene finne et ysteri i Saxeten. Der måtte de spise spise så mange ostebiter, at de klarte å lese snarvei-ledetråden. I denne etappens Veivalg, måtte lagene velge mellom Extreme Swiss (Ekstremt sveitsisk) eller Very Swiss (Veldig sveitsisk). I Extreme Swiss, måtte lagene gå opp på en smal, rød bro og gjennomføre det høyeste strikkhoppet i Europa, 190 meter. I Very Swiss, måtte lagene kjøre til en gård og jage etter 75 geiter. Alle geitene hadde en bjelle rundt halsen, men noen av dem hadde nøkkel i dem. Når de fikk tak i en nøkkel, måtte de låse opp en av fem kasser som alle inneholdt neste ledetråd. I denne etappens Veisperring, måtte et lagmedlem sette sammen en sveitsisk militærsykkel som var demontert. De hadde en ferdig montert sykkel som referanse. Når en ekspert hadde godkjent sykkelen som riktig satt sammen, kunne lagene sykle til neste destinasjon.
Tilleggsoppgaver:
Etappe 10 (Sveits → Malaysia → Singapore)
I denne etappens Veivalg, måtte lagene velge mellom Dry (Tørt) eller Wet (Vått). I Dry, måtte lagene kjøre til leilighetene i Choa Chu Kang og finne bolig nummer 10-137. Der ville de finne Singapores største TV-stjerne, Phua Chu Kang. Choa Chu Kang ligger i nærheten av gater med lignende, nesten identiske, navn. Når de hadde funnet bygningen, ville de straks finne ut at heisene ikke stopper i alle etasjene og at bolignumrene ikke er stigene. I Wet, måtte lagene kjøre til dyrehagen i Singapore på lete etter havfruer. Det lagene måtte finne ut, var at havfruene egentlig var manater. Når de hadde funnet manatene, måtte de ta på seg svømmebriller og våtdrakt, og svømme gjennom bassenget for å hente neste ledetråd. I denne etappens Veisperring, som ble vist som tilleggsoppgave, måtte et lagmedlem hente neste ledetråd fra midten av Fountain of Wealth.
Tilleggsoppgaver:
Etappe 11 (Singapore → Vietnam)
I denne etappens Veivalg, måtte lagene velge mellom Easy Buy eller Hard Sell. I Easy Buy, måtte lagene velge en sampan og finne den som solgte vannkokosnøtter (kalt dừa nước på vietnamesisk), og kjøpe en for den prisen de klarte. I Hard Sell. måtte lagene ta med en skulderkurv med frukt, og selge frukt til de hadde tjent ₫40 000. Når de hadde tjent pengene, måtte de finne en kvinne som skulle verifisere dette og gi dem neste ledetråd. I denne etappens Veisperring, måtte et lagmedlem sykle en sykkeltaxi og frakte den andre lagmedlemmet langs en markert rute, som inkluderte en fergetur over Saigonelven. Derfra kunne begge løpe til neste pit-stop.
Etappe 12 (Vietnam)
I denne etappens Veivalg måtte lagene velge mellom Boat (Båt) eller Bike (Sykkel). I Boat, måtte lagene finne ut hvordan man kom seg over elven til nærliggende øy i kurvbåter. Der ville de finne neste ledetråd. I Bike, måtte lagene sykle en sykkel med dusinvis av rekekurver til en markør 1,6 km unna. I denne etappens Veisperring, måtte et lagmedlem klatre opp på en vietnamesisk fiskeplattform og bruke en trevinsj til å dra inn et fiskegarn. Når garnet var over vannet, kunne de hente neste ledetråd, som hang under fiskegarnet.
Etappe 13 (Vietnam → USA)
I denne etappens Veivalg, måtte lagene velge mellom Quick Drop (Hurtig fall) og Slow Walk (Lang gåtur). I Quick Drop, måtte lagene hoppe utfor et 50 meter høyt stup med en zipline ned til bunnen av Wailua-fallene. Etter fallet, måtte de svømme til land og følge flaggene til markøren bak fossen. I Slow Walk, måtte lagene gå en merket sti ned til bunnen av fallene til samme markør bak fossen. I denne sesongens siste Veisperring, måtte et lagmedlem velge en totempåle, og snu rundt på ansiktene til dyrene, slikt de kom i samme kronologisk rekkefølge som forekom denne sesongen. Totempålen viste en ape (etappe 1), delfin (etappe 2), hest (etappe 6), geit (etappe 9) og manater (etappe 10). Når dyrene var i riktig rekkefølge, ville munnen i bunnen av pålen åpne seg, og vise neste ledetråd.
Tilleggsoppgave:
Smitteoverførsel av covid-19
Smitteoverførsel av covid-19 er overføringsmåtene fra person til person av sykdommen covid-19.
Beskrivelse
Viruset smitter hovedsakelig gjennom åndedrettet etter at en smittet person hoster, nyser, synger, snakker eller puster. Smitten overføres når partikler som inneholder viruset utåndes av en smittet person, enten som minidråper (droplets) eller av aerosoler, kommer inn i andres munn, nese eller øyne. Ved smitteoverføring menneske-til-menneske antas det at det trenges i gjennomsnitt 1000 smillsomme SARS-CoV-2-virioner for å initiere et nytt smittetilfelle.